VEGA og Colossal præsenterer

**A Colossal Weekend klar med nye navne – Endagsbilletter går i salg**
*De franske black-gazere i Alcest, islandske Agent Fresco og et længe ventet gensyn med en dansk sværvægter, er blandt de nye tilføjelser til programmet for A Colossal Weekend, der finder sted i VEGA den 5. og 6. maj.*

A Colossal Weekend slog i maj sidste år dørene op til et komplet udsolgt VEGA. Med et lineup bestående af bl.a. Cult of Luna, Russian Circles, Pelican og This Will Destroy You havde Danmark for første gang fået en seriøs og stilmæssig knivskarp festival med fokus på de mere eksperimenterende og mørke yderkroge af den alternative rock.

VEGA blev for en weekend omdannet til samlingspunkt for musiknørder, metalfans og nogle af de bedste post-rock, math-rock, post-metal, black, doom og hardcore-acts fra hele verden. Det var som om en lille ø var opstået, hvor en række genre kunne komme til deres ret. Det i nogle af de ypperste omgivelser Danmark kan byde på, nemlig i VEGA - Musikkens hus. En kolos er opstået på Vesterbro i København, og den er kommet for at blive.

I december kunne Colossal og VEGA løfte sløret for de første bookinger til 2017-udgaven, og med amerikanske Deafheaven forrest i feltet, skarpt forfulgt af bl.a. SUMAC, Anna Von Hausswolff, Emma Ruth Rundle og Yndi Halda blev der lagt i skuffen til endnu en omgang kompromisløs mørke i København i begyndelsen af maj.

Weekendbilletter er til salg for 550 kr. + gebyr og endagsbilletter kan købes fra torsdag d. 16. februar kl. 12.00. Begge typer billetter sælges via ticketmaster.dk

**Math til folket!**Dagens tilføjelser til programmet afspejler en tendens, der også herhjemme har gjort sig gældende de seneste år. Math-rocken er tilbage og lever i bedste velgående! Fra Luxembourg støder sværvægterne i **Mutiny on the Bounty** til programmet med deres energiske og fandenivoldske math-synfonier. For første gang kan japanske **Mouse on the Keys** opleves på dansk jord, hvis ukonventionelle setup med to pianos og en trommeslager kan lyde for viderekommende, men i realiteten er en vanvittig, nærmest revolutionerende musikalsk oplevelse. Fra Brighton i det sydlige England byder **The Physics House Band** ind med en lettere tilgængelig omgang math-rock, der udover at være ekstremt medrivende leveres med en sjælden set musikalsk overlegenhed.

**Fransk storladenhed og Islandsk energibundt**
Hvis en plade for alvor formåede at samle vandende og cementere, at atmosfærisk black-metal og shoegaze ikke har set, men i stedet er midt i sin guldalder, så er det **Alcests** *Kodama* fra sidste år. Franskmændene vender tilbage til VEGA til maj, og det bliver i topform. **Agent Fresco** fra Island er kendt for højintense liveshows, der trods bandets utallige afstikkere væk fra metallen, til jazz, hardcore, pop (!) m.m., altid har formået at holde kursen skarp og fremstå som et af nordens bedste og mest interessante, progressive rock-acts.

 **Stærkt felt af danske bidrag samt et glædeligt og længe ventet gensyn**I sidste weekendløb konceptet 'Colossal on Wheels' af stablen i 3 danske byer. På programmet var blandt andet sidste års 'højdespringere' LLNN og Late Night Venture, men også **LISERSTILLE** og **Tvivler**. Begge acts er af samtlige anmeldere blevet fremhævet som noget af det absolut mest interessante den danske alternative rock-scene har at byde på i dag.
LISERSTILLE har efterhånden nogle år på bagen, men spilleglæden og de konstant udfordrende arrangementer gør, at Aarhus-bandet forbliver aktuelle og er et seriøst bekendtskab værd. Københavnske Tvivler, der bl.a. også er at finde på programmet for årets Roskilde Festival, består bl.a. af medlemmer fra hedengangne Lack og ikke mindst Town Portal. Deres dansksprogede hardcore fjerner enhver tvivl om, hvor stærkt det står til på den daske scene - og der venter med garanti et show af højeste kaliber, når fænomenet vælter VEGA.

**Rome in Reverse er** et projekt søsat af italiensk/danske Antonella Pacifico, der kredser om de mere ambiente og elektroniske elementer indenfor post-genrene. Forvent et hav af reverb og delay tilsat triphop, dub og et strøg af avantgarde. Ekstremt stemningsfuldt og sikkert et tiltrængt afbræk fra guitar-rock. **Redwood Hill** er nok et af de mest stilrene og kraftfulde post-metalbands, vi har herhjemme. Bandet har både gæstet Roskilde Festval og COPENHELL og med deres intense, hårrejsende, apokalyptiske og fuldstændigt altudslettende lyd begejstret et hav af mennesker på tværs af genrer og kontinenter. Nu er de klar til at begejstre os igen til maj.

**Speaker Bite Me** har efter sigende en ny plade i støbeskeen. Det bliver den første siden 2007 og dermed også et længe ventet gensyn med nogle af dansk støj- og postrocks absolutte giganter, når kvartetten igen vækkes til live med et set til A Colossal Weekend 2017.

De forskellige optrædende er fordelt på følgende dage:

**FREDAG D. 5. MAJ:**DEAFHEAVEN (US), MUTINY ON THE BOUNTY (LU), MOUSE ON THE KEYS (JP), TVIVLER (DK), TOUNDRA (ES), REDWOOD HILL (DK), ANNA VON HAUSSWOLFF (SE), THE PHYSICS HOUSE BAND (UK), ROME IN REVERSE (IT/DK)

**LØRDAG D. 6. MAJ:**
AGENT FRESCO (IS), ALCEST (FR), SUMAC (US), OXBOW (US), YNDI HALDA (UK), EMMA RUTH RUNDLE (US), VALERIAN SWING (IT), SPEAKER BITE ME (DK), LISERSTILLE (DK) **Fakta om A Colossal Weekend**

Fredag d. 5. maj og lørdag d. 6. maj

VEGA, Enghavevej 40, 1674 København V

Partout billetter gældende til d. 5 + 6. maj: 550 kr. + gebyr

Endagsbilletter gældende til d. 5. ELLER d. 6. maj: 350 kr. + gebyr
Køb billetter via [VEGA.dk](http://vega.dk/) og Ticketmaster.